SK Úradný vestník Európskej únie C 105/3

Súhrnné informácie zasielané členskými štátmi týkajúce sa štátnej pomoci udeľovanej podľa nariadenia Komisie (ES) č. 1/2004 z 23. decembra 2003 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov

(2005/C 105/03)

Číslo pomoci: XA 66/04

Členský štát: Spojené kráľovstvo

Región: Anglicko

Názov programu pomoci alebo názov spoločnosti prijímajúcej individuálnu pomoc: Program poľnohospodárskych činností (Farming Activities Programme) (Anglicko)

Právny základ: Program sa nezakladá na zákone. Zákon o poľnohospodárstve (The Agriculture Act) z roku 1986 (časť 1) poskytuje právny základ pre poskytovanie poradenstva vládou v súvislosti s akoukoľvek poľnohospodárskou činnosťou.

Plánované ročné výdavky na program: 800 000 GBP

Maximálna intenzita pomoci: Intenzita pomoci je 100 %.

Dátum implementácie: Farmári sa budú môcť zaregistrovať od 1. decembra, prvé stretnutia sa uskutočnia 6. decembra 2004 alebo po ňom.

Trvanie programu alebo individuálne udelenej pomoci: Program bude po celý čas otvorený pre nových účastníkov. Činnosti financované z tejto programu sa uskutočnia po 6. decembri 2004 až do 24. marca 2005. Program končí 31. marca 2005.

Účel pomoci: Sektorový rozvoj. Je to program pre praktizujúcich farmárov. Účelom programu pozostávajúceho z palety konferencií, workshopov a seminárov je pomôcť farmárom porozumieť súčasným otázkam, ktoré môžu ovplyvniť ich podnikanie, ako napríklad reforma CAP, poľnohospodárstvo šetrné k vodným zdrojom a zavedenie nových systémov environmentálneho správcovstva. Toto zvýši profesionalizmus v sektore.

Pomoc bude vyplácaná v súlade s článkom 14 nariadenia 1/2004 a oprávnenými nákladmi budú náklady na organizáciu a prevádzku školiacich programov.

Príslušný(-é) sektor(y): Program sa vzťahuje len na podniky činné v produkcii poľnohospodárskych výrobkov. Program je otvorený pre podniky produkujúce akýkoľvek typ poľnohospodárskeho výrobku.

Názov a adresa poskytujúceho úradu:

Department for Environment, Food & Rural Affairs Farm Advice Unit Rural Development Service Area 4A, Ergon House Horseferry Road London United Kingdom SW1P 2JR

Internetová adresa: www.defra.gov.uk/farm/state-aid/setup/exist-exempt.htm

Kliknite na „Farming Activities Programme (England)“. Tiež môžete ísť priamo na:

www.defra.gov.uk/farm/state-aid/setup/schemes/fap-england.pdf.

Číslo pomoci: XA č. 49/04

Členský štát: Taliansko

Región: Friuli Venezia Giulia (Frulansko – Julské Benátsko)

Názov programu pomoci alebo názov spoločnosti prijímajúcej individuálnu pomoc: Nariadenie, ktoré stanovuje kritériá a podrobné pravidlá pre poskytnutie finančných prostriedkov na rekapitalizáciu poľnohospodárskych družstiev a ich konzorcií ako stanovuje článok 31 regionálneho zákona 20/1992, splatných v zmysle článku 5 písm. n) regionálneho zákona 80/82 v znení neskorších zmien a doplnení.

Právny základ: Legge regionale 17 luglio 1992, n. 20 (art. 31) – „Modificazioni ed integrazioni alla legge regionale 29 marzo 1988, n. 16, in materia di apicoltura e alla legge regionale 20 novembre 1982, n. 80, concernente il Fondo di rotazione regionale. Norme di interpretazione, modificazione ed integrazione di altre leggi regionali nel settore dell' agricoltura. Interventi di razionalizzazione, ammodernamento e sviluppo di alcuni comparti produttivi del settore primario“.

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: Predpokladá sa, že maximálne ročné výdavky programu dosiahnu 2 000 000,00 EUR. Táto suma je len predbežným odhadom.

Maximálna intenzita pomoci: Maximálna intenzita pomoci predstavuje 40 % hrubej sumy grantu.

Dátum implementácie: Program pomoci vstupuje do platnosti pätnástym dňom po jeho uverejnení v Úradnom vestníku regiónu (Bollettino Ufficiale della Regione) a 10 pracovných dní po odoslaní tohto formulára, ako je uvedené v článku 19 ods. 1 nariadenia (ES) č. 1/2004.

Trvanie programu alebo individuálnej pomoci: Do vyčerpania prostriedkov, ale len po dobu účinnosti nariadenia (ES) č. 1/2004), t.j. do 31. decembra 2006.

Účel pomoci: Podpora MSP, ktorá je predmetom schválenia programov rekapitalizácie družstiev a ich konzorcií s maximálnou dĺžkou trvania piatich rokov, ktoré stanovujú primerané finančné investície na reorganizáciu, reštrukturalizáciu, konsolidáciu a rozvoj družstiev. MSP, ktoré prejavia záujem, musia dodržiavať kritériá ziskovosti, minimálne požiadavky týkajúce sa životného prostredia a zdravia zvierat a vhodného zaobchádzania s nimi. Investície musia zaručiť normálne trhové odbytiská v súlade s Plánom rozvoja vidieka regiónu Friuli Venezia Giulia (Furlansko – Julské Benátsko) (schváleným rozhodnutím (ES) č. C (2000) 2902 def. z 29. septembra 2000).

Pomoc sa odvoláva na článok 7 nariadenia (ES) č. 1/2004.

Oprávnené výdavky v rámci programov rekapitalizácie

výstavba, nadobúdanie a skvalitňovanie nehnuteľného majetku;

nákup alebo nákup na lízing nových strojov a vybavenia vrátane počítačových programov až do ich maximálnej trhovej hodnoty; iné náklady spojené so zmluvou o prenájme (dane, úroky, náklady na refinancovanie úrokov, bežné výdavky, výdavky na poistenie atď.) sa nepovažujú za oprávnené výdavky;

bežné výdavky ako napr. odmeny pre architektov, inžinierov a poradcov, štúdie realizovateľnosti, získavanie patentov a licencií maximálne do 12 % celkových oprávnených výdavkov uvedených v predchádzajúcich bodoch.

Príslušný(-é) sektor(-y) hospodárstva: Spracovanie a/alebo odbyt výrobkov, ktoré sú uvedené v prílohe 1 k zmluve.

Názov a adresa orgánu poskytujúceho pomoc:

Direzione centrale delle risorse agricole, naturali, forestali e della montagna Servizio per il credito agrario, la cooperazione e lo sviluppo agricolo Via Caccia, 17 33100 – Udine (I)

Internetová stránka: www.regione.fvg.it/istituzionale/bur/bur.htm

Číslo pomoci: XA č. 51/04

Členský štát: Taliansko

Región: Marky

Názov programu pomoci: Pomoc pri propagovaní výroby a odbytu kvalitných poľnohospodárskych výrobkov formou zavedenia podnikového systému riadenia, ktorého výsledkom bude udeľovanie osvedčení o ekologickej a etickej kvalite v súlade právnymi predpismi štátu aj Spoločenstva a normami série SA 8000, UNI EN ISO 9000 a 14000 a podnikových systémov sledovania pôvodu a potravinového reťazca spĺňajúcich právne predpisy štátu a Spoločenstva a normy série UNI 10939 a UNI 11020, ako aj formou prispôsobenia sa súčasným predpisom pre kvalitné výrobky.

Právny základ: Articoli 3, 4 e 6 della legge regionale 10 dicembre 2003, n. 23 „Interventi per il sostegno dei sistemi di certificazione della qualità e della tracciabilità delle produzioni agricole ed agro-alimentari“.

Maximálne plánované výdavky: Celkový rozpočet podľa regionálneho zákona na rok 2004 predstavuje sumu 774 685,35 EUR, z ktorej maximálne 700 000 EUR je určených na opatrenia v rámci tohto programu pomoci.

V zmysle regionálneho zákona môže táto suma v ďalších rokoch dosiahnuť až 2 milióny EUR ročne, z čoho je maximálne 1 500 000 EUR určených na opatrenia v rámci tohto programu pomoci.

Maximálna intenzita pomoci: Výška pomoci môže dosiahnuť až 60 % oprávnených výdavkov, ale nesmie prekročiť 100 000 EUR na jedného príjemcu počas obdobia troch rokov.

Dátum implementácie: Od roku 2004 a vždy desať pracovných dní po predložení tohto formulára v súlade s článkom 19 ods. 1 nariadenia (ES) č. 1/2004.

Trvanie programu alebo individuálnej pomoci: Trvanie je časovo neobmedzené a závisí od finančných prostriedkov ročného rozpočtu regiónu Marky, ktoré sa na tento účel vyčlenia.

Účel pomoci: Zabezpečenie pomoci malým a stredným poľnohospodárskym podnikom pôsobiacim v oblasti výroby, spracovania a odbytu poľnohospodárskych výrobkov podporou:

Príjemcovia musia používať vytvorený systém riadenia za účasti regiónu počas obdobia, ktorého minimálnu dĺžku určí regionálna rada.

Referenčné články nariadenia Komisie (EC) č. 1/2004: Článok 13 ods. 2 písm. a) až d) a článok 14 ods. 2 písm. c).

Príjemca pomoci: Pomoc môžu získať malé a stredné poľnohospodárske holdingy a producenti individuálneho, prípadne skupinového charakteru spracovávajúci poľnohospodárske výrobky vymedzené v článku 32 a v prílohe I k Zmluve o ES, a výrobné organizácie, consorzi di tutela a výbory na propagáciu nového označovania pôvodu, pôsobiace v rámci regiónu.

Pomoc môžu získať všetky oprávnené osoby v príslušnej oblasti na základe objektívne stanovených kritérií v súlade s článkom 13 ods. 6 a ods. 7 a článkom 14 ods. 4 a ods. 5 nariadenia (EC) č. 1/2004.

Náklady:

Oprávnené náklady

Pomoc je možné získať na tieto účely:

— prieskum trhu, koncepcia a návrhy výrobkov vrátane pomoci poskytnutej na prípravu žiadostí na uznanie označenia pôvodu a osvedčení o špecifikácii v súlade s príslušnými právnymi predpismi Spoločenstva a na úpravu a/alebo prispôsobenie existujúcich predpisov pre výrobky.

— zavádzanie noriem zabezpečenia kvality, napríklad normy ISO 9000 a 14000, systémov sledovania pôvodu, systémov zameraných na zabezpečenie súladu s normami, pravidiel marketingu a systémov ekologickej kontroly a noriem na osvedčenie spoločenskej zodpovednosti (SA 8000);

— odborná príprava pracovníkov zodpovedných za zavedenie uvedených systémov;

— poplatky za úvodné osvedčenie systémov kontroly kvality a podobných systémov na príslušných certifikačných úradoch

Pomoc sa týka aj nákladov na poradenskú činnosť externých konzultantov vykonávanú profesionálnymi poradenskými firmami s overenými skúsenosťami v danom sektore; nákladov na zavádzanie systémov riadenia kontroly vrátane špecializovanej technickej pomoci (napríklad kalibrovanie zariadenia).

Neoprávnené náklady:

Náklady na vypracovanie podnikových monitorovacích príručiek firmy v zmysle ustanovení zákonného dekrétu č. 155/97.

Náklady nadobúdajú oprávnenosť od dátumu poskytnutia príslušnej pomoci.

Príslušný(-é) sektor(-y) hospodárstva: Program sa týka malých a stredných podnikov zaoberajúcich sa výrobou, spracovaním a odbytom poľnohospodárskych výrobkov uvedených v prílohe I k Zmluve o ES.

Názov a adresa orgánu poskytujúceho pomoc: REGIONE MARCHE Servizio Sviluppo e Gestione Attività Agricole e Rurali e Servizio Sistema Agroalimentare, Ambiente rurale e Foreste, Via Tiziano 44, 60100 ANCONA

Internetová stránka: www.agri.marche.it

Číslo pomoci: XA 53/04

Členský štát: Belgicko

Názov programu pomoci alebo názov spoločnosti prijímajúcej individuálnu pomoc: Predbežné financovanie testov na TSE

Právny základ:

— nariadenie ES č. 999/2001

— zákon z 27. decembra 2002 o výdavkoch všeobecného rozpočtu na rok 2003

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: Celková čiastka na uskutočnenie povinných testov na TSE hovädzieho dobytka zabitého na ľudskú spotrebu sa odhaduje na približne 25 700 000 EUR (357 398 x 40 EUR na rok 2003 a približne 285 000 x 40 EUR na rok 2005 k 15. októbru 2004), presná čiastka závisí od toho, kedy nadobudne účinnosť rozhodnutie o financovaní testov na TSE, ktoré je v súčasnosti v podobe návrhu.

Maximálna intenzita pomoci: 40,00 EUR na test

Dátum implementácie: od 1. januára 2003

Trvanie programu alebo individuálnej pomoci:: Kým budú testy na TSE hovädzieho dobytka zabitého na ľudskú spotrebu povinné a do nadobudnutia účinnosti rozhodnutia o financovaní testov na TSE predloženého Komisii, ktoré je v súčasnosti v podobe návrhu.

Účel pomoci: Hlavným cieľom opatrenia je poskytovanie podpory sektoru živočíšnej výroby v súlade s článkom 15 písm. d) nariadenia Komisie (ES) č. 1/2004 z 23. decembra 2003 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov. Nie sú stanovené žiadne druhotné ciele. Oprávnenými nákladmi sú: všetky náklady na testy vrátane testovacej sady, odberu, prepravy, testovania a uloženia a zničenia vzorky.

Príslušný(-é) sektor(-y) hospodárstva: Program pomoci sa uplatňuje pre sektor výroby, subsektor hovädzí dobytok.

Názov a adresa orgánu poskytujúceho pomoc: Federaal Agentschap voor de Veiligheid van de Voedselketen (Federálna agentúra pre bezpečnosť potravín), Simon Bolivarlaan 30, B – 1000 BRUSSEL.

Internetová stránka: www.favv.be

Číslo pomoci: XA 54/04

Členský štát: Belgicko

Názov programu pomoci alebo názov spoločnosti prijímajúcej individuálnu pomoc: Financovanie testov na TSE

Právny základ:

— Verordening EG 999/2001

— Wet van 22 december 2003 houdende de algemene uitgavenbegroting voor het begrotingsjaar 2004

— Règlement (CE) no 999/2001

— loi du 22 décembre 2003 contenant le budget général des dépenses pour l'exercice budgétaire 2004

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: Celková čiastka na uskutočnenie povinných testov na TSE hovädzieho dobytka zabitého na ľudskú spotrebu sa odhaduje na približne 12 016 800 EUR (360 000 testov x 33,38 EUR na 12 mesiacov) presná čiastka závisí od počtu zabitého hovädzieho dobytka v testovanej vekovej kategórii a odo dňa nabudnutia účinnosti rozhodnutia.

Maximálna intenzita pomoci: 33,38 EUR na test

Dátum implementácie:

Trvanie programu alebo individuálnej pomoci: Kým budú testy na TSE hovädzieho dobytka zabitého na ľudskú spotrebu povinné.

Účel pomoci: Hlavným cieľom opatrenia je poskytovanie podpory sektoru živočíšnej výroby v súlade s článkom 15 písm. d) nariadenia Komisie (ES) č. 1/2004 z 23. decembra 2003 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov. Nie sú stanovené žiadne druhotné ciele. Oprávnenými nákladmi sú: všetky náklady na testy vrátane testovacej sady, odberu, prepravy, testovania a uloženia a zničenia vzorky.

Príslušný(-é) sektor(-y) hospodárstva: Program pomoci sa uplatňuje pre sektor živočíšnej výroby.

Názov a adresa orgánu poskytujúceho pomoc: Federaal Agentschap voor de Veiligheid van de Voedselketen (Federálna agentúra pre bezpečnosť potravín), Simon Bolivarlaan 30, B – 1000 BRUSSEL.

Internetová stránka: www.favv.be

Číslo pomoci: XA 56-04

Členský štát: Spojené kráľovstvo

Región: Anglicko

Názov programu pomoci alebo názov spoločnosti prijímajúcej individuálnu pomoc: Svojpomocné skupiny pre poľnohospodárov – skúšobná schéma (Anglicko)

Právny základ: The scheme is non-statutory. The Agriculture Act 1986 (section 1) provides the legal base for the provision by Government of advice in connection with any agricultural activity.

Ročné výdavky plánované v rámci programu: 117 750 GBP

Maximálna intenzita pomoci: Maximálna intenzita pomoci je 100 %. Každý účastník obdrží služby v hodnote 235,50 GBP a táto čiastka preto predstavuje maximálnu výšku pomoci poskytnutej v rámci programu.

Dátum implementácie: Poľnohospodári sa budú môcť prihlasovať od 22. októbra a prvé stretnutia sa uskutočnia po 1. novembri 2004.

Trvanie programu alebo individuálnej pomoci: Program bude otvorený novým účastníkom počas celého trvania. Aktivity financované podľa programu sa budú uskutočňovať po 1. novembri 2004 a do 31. marca 2005.

Účel pomoci: Účel tohto programu je vyskúšať nové mechanizmy pre zapojenie sa poľnohospodárov s cieľom podporovať výmenu vedomostí a optimálne postupy v sektore. Mechanizmami sa ustanovia diskusné skupiny, ktoré budú diskutovať o osobitných záležitostiach ovplyvňujúcich poľnohospodárstvo. Pomoc bude vyplatená v súlade s článkom 14 nariadenia 1/2004 a oprávnenými nákladmi budú náklady na organizovanie programov školenia a v niektorých prípadoch na cestovné náklady a diéty účastníkov.

Príslušný(-é) sektor(-y) hospodárstva: Program sa vzťahuje na podniky aktívne len vo výrobe poľnohospodárskych produktov. Program je otvorený podnikom, ktoré vyrábajú akýkoľvek typ poľnohospodárskeho produktu.

Názov a adresa orgánu poskytujúceho pomoc:

Department for Environment, Food & Rural Affairs Challenge Fund: Self-help groups for farmers – pilot project Area 4A Ergon House London United Kingdom SW1P 2JR

Internetová stránka: www.defra.gov.uk/farm/state-aid/setup/exist-exempt.htm

Kliknite na „Svojpomocné skupiny pre poľnohospodárov – skúšobná schéma“. Prípadne môžete ísť priamo na:

www.defra.gov.uk/farm/state-aid/setup/schemes/self-help.pdf

Číslo pomoci: XA č. 57/04

Členský štát: Taliansko

Región: Nezávislá provincia Bolzano

Názov programu: Kritériá a spôsob poskytovania príspevkov na poistné zmluvy o náhrade škôd, ktoré utrpeli poľnohospodárske podniky z dôvodu nepriaznivého počasia

Právny základ: Legge Provinciale 14 dicembre 1998, n. 11, art. 4, lettera k

Decreto legislativo 29 marzo 2004, n. 102

Predpokladané ročné výdavky v rámci provincie: 3 000 000,00 EUR

Maximálna intenzita pomoci: 50 %, respektíve 80 %

Dátum implementácie: 10 dní po oznámení; október 2004

Trvanie programu: neobmedzené

Účel pomoci: Podpora poľnohospodárskych podnikov prostredníctvom preventívneho opatrenia, ktorého cieľom je čeliť škodám na poľnohospodárskych výrobkoch – čl. 11 nariadenia (ES) č. 1/2004

Príslušný sektor: rastliny (ovocie, vinárske hrozno)

Názov a adresa orgánu: Nezávislá provincia Bolzano, Ripartizione Agricoltura, 39100 Bolzano, via Brennero 6

Internetová stránka: http://www.provinz.bz.it/landwirtschaft/dema/dema_getreso.asp?DRES_ID=1865

Číslo pomoci: XA 59-04

Členský štát: Spojené kráľovstvo

Región: Cumbria

Názov programu pomoci alebo názov spoločnosti prijímajúcej individuálnu pomoc: Program poľnohospodárskej výroby Distinctly Cumbrian

Právny základ: Section 5 of the Regional Development Agencies Act 1998

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: 12/11/2004 – 30/06/2005: 0,83 milióna GBP

01/07/2005 – 30/06/2006: 1,2 milióna GBP

01/07/2006 – 30/06/2007: 0,9 milióna GBP

Maximálna intenzita pomoci: malé kapitálové granty 40 %

veľké granty 25 %

granty na vývoj webových stránok 50 %

Dátum implementácie: Nové prihlášky do programu sa prijímajú od 12. novembra 2004.

Trvanie programu alebo individuálnej pomoci: Uzávierka prihlášok na programy veľkých a malých grantov je 31. decembra 2006.

Uzávierka prihlášok na programy grantov na vývoj webových stránok je 31. marca 2007.

Posledné žiadosti o vyplatenie grantu budú vo všetkých prípadoch 30. júna 2007.

Účel pomoci: Cieľom schémy je napomôcť obnoviť a posilniť vidiecke hospodárstvo Cumbrie podporovaním spracovania, distribúcie a odbytu cumbrijských výrobkov s pridanou hodnotou.

Veľké a malé grantové programy sa implementujú podľa článku 7 smernice 1/2004 (pre investície do spracovania a odbytu). Oprávnené náklady sú náklady na:

Granty na vývoj webových stránok sa implementujú podľa článku 14 smernice 1/2004. Oprávnenými nákladmi sú poplatky za poradenské služby. Oprávnenými nákladmi sú poplatky za poradenské služby.

Príslušný(-é) sektor(-y): Program sa vzťahuje na spracovanie a odbyt poľnohospodárskych výrobkov. Všetky podsektory sú oprávnené žiadať podporu s výnimkou výroby a odbytu produktov, ktoré napodobňujú alebo nahrádzajú mlieko a mliečne výrobky, ako aj spracovanie a odbyt cukru a cukrových výrobkov.

Názov a adresa orgánu poskytujúceho pomoc:

Distinctly Cumbrian Rural Enterprise Centre Redhills PENRITH United Kingdom CA11 0DT

Internetová stránka: www.defra.gov.uk/farm/state-aid/setup/exist-exempt.htm

Kliknite na „Distinctly Cumbrian Agricultural Produce Scheme“. Prípadne môžete prejsť priamo na stránku:

http://defraweb/farm/state-aid/setup/schemes/cumbrian-aps.pdf

Ďalšie informácie: Program pozostáva z troch opatrení:

Číslo pomoci: XA-60/04

Členský štát: Holandsko

Názov schémy pomoci alebo meno spoločnosti, ktorej sa individuálna pomoc poskytuje: Príspevok na organizačné náklady združení

Právny základ: Kaderwet LNV-subsidies (artikelen 2 en 4)

Ročné plánované výdavky v rámci schémy alebo celková výška individuálnej pomoci, ktorá sa spoločnosti poskytuje: Plánované ročné výdavky v rámci tejto schémy predstavujú 2 mil. EUR, z čoho 1,4 mil. EUR je určených na odbornú pomoc farmárom.

Maximálna intenzita pomoci: Maximálna intenzita pomoci na jedného farmára ročne predstavuje približne 535 EUR. Maximálna intenzita pomoci závisí od viacerých faktorov: 1. veľkosť asociácie alebo iného typu združenia zaoberajúceho sa manažmentom spôsobu obrábania pôdy, 2. počet členov – farmárov, 3. počet hektárov, na ktoré dané združenie dostáva príspevok na manažment v zmysle nadpisu a písmena a) článku 2 Schémy pre vyplácanie príspevkov na manažment spôsobu obrábania pôdy a/alebo príspevok na úpravu krajiny v zmysle nadpisu a písmena b) článku 2 vyššie uvedenej schémy.

Výška pomoci nepresahuje strop, ktorý pripúšťa nariadenie (ES) č. 1/2004. Zároveň bude ustanovené, že pomoc počas troch rokov nesmie presiahnuť 100 000 EUR na farmára.

Dátum vykonania: 10 pracovných dní po potvrdení o prijatí Európskou komisiou

Čas trvania schémy alebo poskytnutia individuálnej pomoci: Ide o novú schému, ktorá zahŕňa obdobie od roku 2004 do 2014 vrátane. V rámci tejto schémy môže byť pomoc poskytnutá na jedno obdobie v trvaní až do šesť rokov. Žiadosti o pomoc musia byť predložené najneskôr do 1. mája 2009.

Účel pomoci: Účelom pomoci je odborná pomoc farmárom (v zmysle článku 14 nariadenia (ES) č. 1/2004) pri manažmente spôsobu obrábania pôdy. Pomoc je možné dostať na nasledovné výdavky: činnosti súvisiace s rozširovaním poznatkov, zlepšením profesionality a ekologického manažmentu, s náborom zamestnancov, s usmerňovaním pri podávaní žiadostí a administratívnym spravovaním.

Zainteresovaný(-é) sektor(-y): Farmári zaoberajúci sa alebo plánujúci zaoberať sa manažmentom spôsobu obrábania pôdy na svojich pozemkoch. Títo farmári sa môžu venovať chovu hospodárskych zvierat alebo obrábaniu poľnohospodárskej pôdy.

Meno a adresa orgánu poskytujúceho pomoc: Ministerie van LNV (Ministerstvo poľnohospodárstva, prírody a kvality potravín ) (p/a Dienst Regelingen, Postbus 965, 6040 AZ Roermond)

Internetová stránka: www.hetlnvloket.nl

Ďalšie informácie: Činnosti kryté z príspevku na organizačné náklady združení predstavujú odbornú pomoc v zmysle článku 14 nariadenia o výnimkách. S cieľom podporovať spoločné iniciatívy a zručnosti v oblasti manažmentu krajiny pomoc, ktorá sa združeniam poskytne je určená na podporu pri organizovaní činností ako je rozširovanie poznatkov, zlepšenie profesionality a ekologického manažmentu, nábor zamestnancov, usmernenie pri podávaní žiadostí a administratívne spravovanie. Pomoc nebude poskytovaná priamo farmárom, bude im však prinášať úžitok. Združenia, pre ktoré sa pomoc poskytuje tvoria farmári, ktorí budú mať z organizovaných činností prospech.

Príspevok na organizačné náklady združení zahŕňa kapitola 8 Schémy vyplácania príspevkov na manažment spôsobu obrábania pôdy. Príspevok sa riadi ustanoveniami platnými pre túto schému. Schéma vyplácania príspevkov na manažment spôsobu obrábania pôdy bola schválená rozhodnutím Komisie C(2001) 2814 z 9. októbra 2001. Predmetný príspevok bude poskytnutý len vtedy, ak je zároveň poskytnutý príspevok na manažment v zmysle článku 2 a) Schémy vyplácania príspevkov na manažment spôsobu obrábania pôdy a/alebo príspevok na úpravu krajiny v zmysle článku 2 b) toho istého dokumentu. Pomoc poskytnutá na spoločný manažment náležitého počtu hektárov podporí spoločný manažment spôsobu obrábania. Ekologická hodnota spoločného environmentálneho manažmentu je väčšia ako súhrn hodnôt jednotlivých iniciatív. Dôvodom pre spoločné úsilie je optimalizácia manažmentu využívania krajiny.

Táto pomoc však predstavuje samostatnú schému pomoci. Na rozdiel od ďalej spomenutej výnimky, ktorá sa vzťahuje na príspevok na manažment a príspevok na úpravu krajiny táto pomoc nenesie so sebou environmentálne záväzky. Pomoc sa vzťahuje na náklady na činnosti, ktoré sa považujú za organizačné náklady združení. Do týchto nákladov nepatrí vývoj, manažment a/alebo údržba konkrétnych pozemkov a/alebo krajinných prvkov.

Ako vidieť z priloženého návrhu, podľa kapitoly 8 Schémy vyplácania príspevkov na manažment spôsobu obrábania pôdy, pomoc tiež môže byť poskytnutá na aktivity, ktoré nariadenie (ES) č. 1/2004 nezahŕňa.

Po prvé, a to predovšetkým, sa táto pomoc vzťahuje na činnosti, ktoré nie sú považované za pomoc. Zahŕňa podporu činností, ktoré prinášajú prospech samotným združeniam, napríklad činnosti určené na rozšírenie sféry vplyvu manažmentu spôsobu obrábania pôdy a činnosti na posilnenie spolupráce medzi stranami zúčastňujúcimi sa na manažmente využívania krajiny.

Po druhé, pomoc sa vzťahuje na činnosti, ako je zabezpečenie kvality, monitorovanie a vydávanie správ, čo môže byť považované za agroenvironmentálne opatrenia. Pomoc na tieto aktivity sa zatiaľ neposkytuje. Podmienky týkajúce sa tejto kategórie pomoci dostanete v krátkej dobe obvyklým spôsobom, pričom táto pomoc nebude vyplácaná skôr, ako ju Komisia schváli.

Číslo pomoci: XA 63/04

Členský štát: Spolková republika Nemecko

Región: Badensko-Württembersko

Názov programu pomoci: Smernica o starostlivosti o krajinu/príspevky na organizovanie združení výrobcov

Ročné výdavky plánované v rámci programu: cca. 10 000 EUR

Maximálna intenzita pomoci:: V prvom roku 90 zo 100, v druhom roku 70 zo 100, v treťom roku do 50 do 100, vo štvrtom roku do 30 zo 100 a v piatom roku do 20 zo 100 percent podporovaných nákladov.

Dátum implementácie: priebežne

Trvanie programu: Do 30. júna 2007

Účel pomoci: Príspevky na organizovanie združení výrobcov za účelom ochrany prírody, starostlivosti o krajinu a vidiecku kultúru v súvislosti s predajom ekologických alebo regionálnych poľnohospodárskych výrobkov, ktoré vznikajú v rámci starostlivosti o krajinu.

Príslušné sektory hospodárstva: Rozličné sektory spojené vo verejnom záujme ochrany prírody, starostlivosti o krajinu a vidieckej kultúry.

Názov a adresa orgánu poskytujúceho pomoc: Ministerium für Ernährung und Ländlichen Raum/ministerstvo výživy a vidieka/, Kernerplatz 10, 70182 Stuttgart,

ako aj 4 vládne predsedníctva spolkovej krajiny Badensko-Württembersko.

Internetová stránka: http://www.landwirtschaft-mlr.baden-wuerttemberg.de/

Číslo pomoci: XA 64/04

Členský štát: Spolková republika Nemecko

Región: Bádensko-Württembersko

Názov programu pomoci: Smernica o udržiavaní krajiny/Riadenie a poradenstvo

Ročné výdavky plánované v rámci programu: cca. 500 000 EUR

Maximálna intenzita pomoci: až do 90 % nákladov spôsobilých na spolufinancovanie

Dátum implementácie: priebežne

Trvanie programu: do 30. júna 2007

Účel pomoci: riadenie a poradenstvo pri realizácii opatrení vo verejnom záujme na účely ochrany prírody, udržiavania krajiny a starostlivosti o krajinu

Príslušné sektory hospodárstva: rozličné sektory v rámci poskytovania technickej pomoci vo verejnom záujme v oblasti poľnohospodárstva na účely ochrany prírody, udržiavania krajiny a starostlivosti o krajinu

Názov a adresa orgánu poskytujúceho pomoc: Ministerium für Ernährung und Ländlichen Raum/Ministerstvo výživy a vidieka/, Kernerplatz 10, 70182 Stuttgart,

štyri vládne prezídiá spolkovej krajiny Bádensko-Württembersko, ako aj podriadené orgány na ochranu prírody a úrady pre poľnohospodárstvo, starostlivosť o krajinu a pôdu.

Internetová stránka: http://www.landwirtschaft-mlr.baden-wuerttemberg.de/

Číslo pomoci: XA 65/04

Členský štát:: Spolková republika Nemecko

Región: Bavorsko

Názov programu pomoci alebo názov spoločnosti prijímajúcej individuálnu pomoc: Bavorský úverový program pre životné prostredie

Právny základ: Richtlinie für Darlehen an mittelständische Unternehmen der gewerblichen Wirtschaft zur Förderung von Umweltschutz- und Energieeinsparungsmaßnahmen (gemeinsame Bekanntmachung der Bayerischen Staatsministerien für Umwelt, Gesundheit und Verbraucherschutz und für Wirtschaft, Infrastruktur, Verkehr und Technologie)

Ročné výdavky plánované v rámci programu alebo celková výška individuálnej pomoci poskytnutej spoločnosti: Celková ročná suma cca. 3 mil. EUR

Maximálna intenzita pomoci: Subvencovaná protihodnota úveru so zníženou úrokovou sadzbou predstavuje maximálne 15 % pre malé a maximálne 7,5 % pre stredné podniky.

Dátum implementácie: pravdepodobne 1. december 2004

Trvanie programu alebo individuálnej pomoci: Do 31. decembra 2008

Účel pomoci: Investičná podpora sa poskytuje malým a stredným podnikom, ktoré vyrábajú alebo predávajú poľnohospodárske výrobky podľa prílohy I Zmluvy o ES, v rámci článku 7 nariadenia (ES) č. 1/2004. Ide o úroky so zníženou úrokovou sadzbou, ktoré nepresahujú hodnotu subvencií 15 % pre malé podniky a 7,5 % pre stredné podniky.

Cieľom úverov je formou pomoci k samofinancovaniu MSP živnostenského sektoru umožniť investície do ochrany životného prostredia na vlastnú zodpovednosť, najmä v spojení s inými podnikovými investíciami a tým podstatne prispieť k zlepšeniu stavu životného prostredia.

Príslušné sektory hospodárstva: Spracovanie a predaj poľnohospodárskych výrobkov prostredníctvom živnostenských podnikov. Výnimku predstavuje výroba alebo predaj výrobkov, napodobňujúcich alebo nahrádzajúcich mlieko a mliečne výrobky, ako aj výrobné a predajné činnosti spojené s výrobou cukru.

Názov a adresa orgánu poskytujúceho pomoc: LfA Förderbank Bayern

Königinstraße 17

80539 München

Internetová stránka: Na internetovej stránke http://www.stmugv.bayern.de/de/wirtschaft/kredit.htm si možno vyhľadať text smernice pre úvery stredným podnikom živnostenského sektora na podporu opatrení na ochranu životného prostredia a úspory energií po jej uverejnení.

Iné informácie: Ustanovenie o skupinových výnimkách zo zákazu dohôd obmedzujúcich hospodársku súťaž sa nevzťahuje na opatrenia na prieskum a odstraňovanie starých záťaží podľa bodu III smernice. Smernica obsahuje upozornenie, že oslobodenie v rámci práva Spoločenstva podľa aktuálnych nariadení (ES) č. 69/2001, 70/2001 a 1/2004 sa končí 30. júna 2007. Táto úprava, ako aj akákoľvek pomoc jednotlivým podnikom, poskytovaná na základe ustanovení o pomoci, sa prispôsobí prípadným zmenám a doplneniam nariadenia č. 1/2004; príslušné oznámenia budú adresované Komisii.